_:n6d9fa740fe894cc5aded7d14e6d056efxb0
<http://schema.org/articleBody>
"<div id=\"reader-estimated-time\" dir=\"auto\">തിരുവനന്തപുരം: സംസ്ഥാനത്ത് കോവിഡുമായി ബന്ധപ്പെട്ട് ചിലര്‍ വ്യാജ പ്രചാരണം നടത്തുന്നു എന്ന് മുഖ്യമന്ത്രി പിണറായി വിജയന്‍. സംസ്ഥാനത്ത് കോവിഡ് അനിയന്ത്രിതമായി എന്ന് പറഞ്ഞാണ് വ്യാജ പ്രചാരണം നടത്തുന്നത്. കോവിഡ് കേസുകള്‍ വര്‍ധിച്ചു എന്നത് ശരിയാണ്. എന്നാല്‍ രോഗവ്യാപനം നിയന്ത്രണാതീതമായിട്ടില്ല എന്ന് മുഖ്യമന്ത്രി പിണറായി വിജയന്‍ വാര്‍ത്താസമ്മേളനത്തില്‍ പറഞ്ഞു.</div>\r\n<div id=\"readability-page-1\" class=\"page\">\r\n<div id=\"content\">\r\n<div id=\"storyContent\">\r\n\r\nസംസ്ഥാനത്ത് ചിലയിടങ്ങളില്‍ ജാഗ്രത കുറവുണ്ടായി. മാസ്‌ക് ധരിക്കാത്തവര്‍ വര്‍ധിച്ചു വരികയാണ്. മാസ്‌ക് ധരിക്കാത്തതിന്റെ പേരില്‍ ഇന്ന് മാത്രം 5901 പേര്‍ക്കെതിരെയാണ് കേസെടുത്തത്. കോവിഡിനെതിരെയുളള മുന്‍കരുതല്‍ നടപടികളില്‍ ഒരു വീഴ്ചയും വരുത്തരുതെന്നും മുഖ്യമന്ത്രി ഓര്‍മ്മിപ്പിച്ചു.\r\n\r\nകേരളത്തില്‍ മറ്റു സംസ്ഥാനങ്ങളെ അപേക്ഷിച്ച് രോഗവ്യാപനം കുറവാണ്. പത്തുലക്ഷം ജനസംഖ്യയില്‍ ശരാശരി 13 പേര്‍ എന്നതാണ് സംസ്ഥാനത്തെ കോവിഡ് മരണനിരക്ക്. ലോകത്ത് ഇത് 119 ആണ്. കര്‍ണാടകയില്‍ 120 ആണെന്നും  മറ്റു സംസ്ഥാനങ്ങളെ അപേക്ഷിച്ച് കേരളത്തില്‍ കോവിഡ് മരണം വളരെ കുറവാണെന്നും മുഖ്യമന്ത്രി പറഞ്ഞു.\r\n\r\n</div>\r\n</div>\r\n</div>"
<https://www.kairalinewsonline.com/2020/09/15/345597.html>